આ અંગેની વિગત એવી છે કે સાબરડેરીની ચૂંટણી સંદર્ભે હાઇકોર્ટમાં કેસ ચાલી રહ્યો છે ત્યારે તેવા સમયે સાબરકાંઠા જિલ્લા સહકારી દૂધ ઉત્પાદક સંઘ લીમીટેડ વ્યવસ્થાપક મંડળના સ્થાને કસ્ટોડિયન તરીકે વાય.એ.બલોચ સંયુકત રજીસ્ટ્રાર (વાણિજય) સહકારી મંડળીઓની નિમણુક કરવામાં આવી હતી અને તેઓ કસ્ટોડિયન તરીકેનો ચાર્જ તા.૧-૨-૨૦૧૮થી સંભાળી રહ્યા હતા. સાબરકાંઠા જિલ્લાના કાર્ય ક્ષેત્રમાં સાબરડેરીના ઉત્પાદન એકમો તથા અન્ય રાજયોમાં મળી કુલ ચાર એકમો તથા સિલીંગ સેન્ટરો મારફતે દૂધ અને દૂધની બનાવટોનું સપ્લાયનું માળખુ વ્યવસ્થિત રીતે કામગીરી કરે છે. સંઘનું વાર્ષિક ટર્નઓવર અંદાજીત રૂા૫૦૯૧ કરોડથી વધુ થાય છે.